|  |
| --- |
| Mødedato: 21. maj kl. 08.15-10.00  Mødested Aarhus: Bygning 1611, lokale 121 B  Mødested Emdrup: B8 – kontor B274  Mødeemne: Studienævnsmøde Sundhedsvidenskab  Deltagere:  VIP: Kirsten Beedholm, Annelise Norlyk, Christina Catherine Dahm, Jesper Østergaard Hjortdal, Michael Væth, Thomas Maribo (suppleant),  Studerende (medlemmer): Camilla Kjær (næstformand SFK), Sandra Ileby Rokkedrejer (SFK), Lotte Stentoft Dahl (CUR Aarhus), Camilla Rahbek Lysholm Bruun (CUR Emdrup)  **Studerende (suppleanter):** Christian Haurdahl Jentz (suppleant SFK), Kasper Linding Dyrehauge (observatør OPTO), Johanne Søborg Hartmann (observatør CUR Emdrup)  HE Studier: Helle Bønsøe Nielsen, Mia Schou Johansen, Julie Nøjsen Fallesen  Afbud: Niels Trolle, Thomas Maribo, Anne Thomasen (Suppleant SFK), Christian Haurdahl Jentz (suppleant SFK), Kasper Linding Dyrehauge (observatør OPTO), Helle Bønsøe Nielsen, Mia Schou Johansen |

Velkommen til Johanne Søborg Hartmann, ny observatørstuderende med fra Emdrup. Studienævnet tog en kort navnerunde.

**1. Beslutning: Dagsorden**

Studienævnet godkendte dagsorden

**2. Beslutning: Referat**

Studienævnet godkendte referat

# 3. Beslutning: Studentersager

## **Sager til behandling**

Der var ingen sager til behandling.

## **Orientering om sager afgjort mellem studienævnsmøder**

Studienævnet havde ingen kommentarer til sager siden sidst.

**8. Drøftelse: studerendes oplevelser af GDPR-regler og information vedr. GDPR**

Studienævnsnæstformanden fortalte at der blandt studerende har været en del frustration vedr. GDPR, særligt for de specialestuderende. Studienævnsnæstformanden havde to ønsker:

* At hjemmesiden om GDPR fortsat opdateres, f.eks. mangler der retningslinjer for opbevaring af data. Det kunne også være fint med et slags flow chart, der er vejledende for hvad man skal foretage sig, når man har en given type data.
* At de studerende får mere undervisning i GDPR, så de bliver bedre klædt på til at behandle og opbevare både kvantitativ og kvalitativ data efter reglerne,

Studienævnet drøftede, hvad der kan gøres på uddannelsesniveau, og hvad der skal løftes op på fakultetsniveau og AU-niveau.

Der var enighed i studienævnet om, at det har været svært både for studerende og vejledere at navigere i GDPR-reglerne. Både studerende og vejledere skal fremadrettet klædes bedre på. Studienævnet besluttede at:

* Uddannelsesleder Christina Dahm går videre med at undersøge om der kan laves et vejledende flow chart for hvad man skal foretage sig, når man har en given type data.
* Forud for næste specialeopstart sætter uddannelseslederne sig sammen og drøfter hvordan studerende og vejledere bedst klædes på til GDPR i specialeprocessen.
* Det er dog en udfordring, at de studerende på den sundhedsfaglige kandidatuddannelse har brug for en introduktion til GDPR på et tidligere tidspunkt end i forbindelse med specialeskrivningen. Dette er formentligt også tilfældet på kandidatuddannelsen i sygepleje i forbindelse med videregående kvalitative metoder. Dette drøftes også i uddannelsesledergruppen.

**6. Drøftelse: Studielederberetning 2019**

Studieleder gennemgik udkast til studielederberetning og studienævnet kommenterede løbende.

*Siden sidst:*

* Studienævnet opfodrede til, at studieleder endnu en gang skriver udfordringer ift. de fysiske forhold og lokaler ind i studielederberetningen. Det går både ud over undervisningen og mulighederne for at etablere et godt studiemiljø.
* Studienævnet drøftede kort handleplanen fra 5-års evalueringen og arbejdet med at skærpe profileringen på uddannelserne.
* I forhold til valgfagsudbuddet i Emdrup foreslog de studerende i Emdrup, at man kunne udbyde et færre antal valgfag, som de studerende så kunne regne med blev oprettet. Dette ville forhindre frustration og skuffelse over at få sin 5. eller 6. prioritet.

*Gennemgang af kvalitetsindikatorer:*

* Antal konfrontationstimer: Studienævnet er tilfreds med det høje niveau af konfrontationstimer. Da de studerende har en professionsbachelor og typisk kommer med praksiserfaring, er det vigtigt, at de får en stor mængde undervisning. De studerende giver udtryk for, at det vil være svært at lære lige så meget som de gør i dag, hvis der bliver færre undervisningstimer.
* SFK, undervisningsevaluering: Studienævnet drøftede undervisningsevaluering og udfordringen med at få opdelt resultaterne på uddannelsesniveau.
* CUR, førsteårsfrafald: studienævnet fandt det påfaldende, at der er stor forskel på de to campus. Umiddelbart kunne de ikke give nogen forklaringer herpå. Det er studienævnets oplevelse, at studiestarten har stor betydning for fastholdelse og at det typisk er i de første tre måneder af studiet, at de studerende falder fra (det kan godt være de først registreres som frafaldne på et senere tidspunkt). Det er de studerendes indtryk, at der er mange forskellige årsager til, at nogle af deres studiekammerater falder fra.
* CUR, undervisningsevaluering: der er systematisk forskel på de studerendes vurdering af læringsudbytte i hhv. Emdrup og Aarhus på en lang række kurser. Studienævnet drøfte mulige grunde til dette.
* OPTO, undervisningsevaluering: uddannelsesleder fremsender sine kommentarer til undervisningsevaluering til studieleder. I forhold til valgfag skal der arbejdes på at udvikle et valgfag, der i højere grad er rettet mod optometri-studerende.
* OPTO, studieintensitet: måske skyldes den lidt lavere studieintensitet at de studerende har let ved at få arbejde ved siden af uddannelsen.
* OPTO. Studiemiljø: der har formentligt haft positiv betydning for studiemiljøet at der er lidt flere studerende.

*Særlige fokusområder*

* Internationalisering: Studienævnet har på et møde drøftet anbefalinger fra instituttets Advisory Board vedr. internationalisering. Internationalisering i form af udveksling er ikke så relevant for studienævnets uddannelser, men internationalisering i form af inspiration fra andre offentlige sektorer i udlandet er derimod mere relevant.
* Entrepreneurskab: Entrepreneurskab står ikke øverst på studienævnets prioriteringsliste. Vores dimittender henvender sig primært til den offentlige sektor og selvom der selvfølgelig er brug for innovation og nytænkning her, er det studienævnets opfattelse, at det ikke en del af kernen i en to-årig akademisk overbygning til professionsbacheloruddannede. Vores studerende efterspørger faglighed og akademia og jf. dimittendundersøgelsen efterspørger arbejdsgiverne i lille grad kompetencer i relation til forretning og entrepreneurskab. Entrepreneurskab vil i stedet kunne indtænkes i Summer University.

Michael Væth skriver en kommentar på vegne af VIP’erne i studienævnet og Studienævnsnæstformanden skriver i samarbejde med de øvrige studenterrepræsentanter en kommentar på vegne af de studerende.

**4. Drøftelse: Kursusevaluering E18**

På baggrund af drøftelsen af kursusevaluering på seneste studienævnsmøde bad studienævnet om kommentarer fra de kursusansvarlige på tre kurser på kandidatuddannelsen i optometri og synsvidenskab. Studienævnet drøftede på baggrund af de indkomne kommentarer, om der er brug for at foretage yderligere. Uddannelsesleder er i dialog med kursuslederne.

På længere sigt kan der være behov for at få kigget på ECTS-fordeling mellem de forskellige kurser og sammenhængen mellem ECTS og læringsmål.

**5. Drøftelse: Udbudsform på statistik på 2. semester**

Studienævnet drøftede de studerendes erfaringer med videostream af kurset statistik på 2. semester.

Den studerende i Emdrup gav udtryk for, at det på videostream er nødvendigt at råbe, fordi mikrofonerne sidder oppe i loftet. Dette afholder mange studerende fra at stille spørgsmål. Det er oplevelsen, at videostream står i vejen for en god dialog, og at IT understøttesen i forbindelse med Skype-dialogen ikke fungerer så godt, at det f.eks. er muligt at dele udregninger, illustrationer mv. med underviserne. Vurderingen fra de studerende i Emdrup er, at der er større udbytte af undervisningen, når underviserne er fysisk til stede. Et forslag fra de studerende i Emdrup er derfor, at underviserne er til stede hver anden gang i Aarhus og hver anden gang i Emdrup.

Studieleder redegjorde for, at der har været arbejdet på at finde undervisere i København til kurset på 2.semester, men at det desværre ikke var lykkedes. Som løsning har de studerende i Emdrup haft tilbud om sparring med underviserne via skype for business ud over faglig hjælp af studentermedhjælpere. De studerede har dog ikke været tilfredse med skype for business – til næste år ønskes en anden IT-understøttelse eller som minimum en bedre IT-hjælp til opsætning og brug af skype for business.

**7. Beslutning: Master i klinisk sygepleje - forslag til studieordningsændringer og ændringer på studieportal**

Uddannelsesleder Annelise Norlyk præsenterede kort forslaget til studieordningsændringer og ændringer på studieportalen. Studienævnet godkendte forslaget. HE Studier implementerer rettelser.

**9. Gensidig orientering:**

* 1. **Studienævnsformanden**
  2. **Studienævnsnæstformand**
  3. **Uddannelsesledere**
  4. **HE Studier og studievejledningen**

**10. Eventuelt**

Fremadrettet ønskes alle bilag i pdf, da det ikke er så stor en fil at downloade.